CELEX: 62008TN0513
Language: et
Date: 2008-11-25 00:00:00
Title: Kohtuasi T-513/08 P: Apellatsioonkaebus, mille Euroopa Ühenduste Komisjon esitas 25. novembril 2008 Euroopa Ühenduste Avaliku Teenistuse Kohtu 11. septembri 2008 . aasta otsuse peale kohtuasjas F-135/07: Smadja vs . komisjon

21.2.2009   
            
            
               ET
            
            
               Euroopa Liidu Teataja
            
            
               C 44/50
            
         Apellatsioonkaebus, mille Euroopa Ühenduste Komisjon esitas 25. novembril 2008 Euroopa Ühenduste Avaliku Teenistuse Kohtu 11. septembri 2008. aasta otsuse peale kohtuasjas F-135/07: Smadja vs. komisjon
   (Kohtuasi T-513/08 P)
   (2009/C 44/88)
   Kohtumenetluse keel: prantsuse
   Pooled
   
      Apellatsioonkaebuse esitaja: Euroopa Ühenduste Komisjon (esindajad: K. Herrmann ja D. Martin)
   
      Teine menetluspool: Daniele Smadja (New Delhi, India)
   Hageja nõuded
   
               —
            
            
               Tühistada Avaliku Teenistuse Kohtu 11. septembri 2008. aasta otsus kohtuasjas F-135/07;
            
         
               —
            
            
               jätta D. Smadja nõuded rahuldamata;
            
         
               —
            
            
               otsustada, et pooled kannavad ise nii käesolevas kohtuastmes kui ka Avaliku Teenistuse Kohtu menetluses tekkinud kohtukulud.
            
         Väited ja peamised argumendid
   Käesolevas apellatsioonkaebuses palub komisjon tühistada Avaliku Teenistuse Kohtu 11. septembri 2008. aasta otsuse kohtuasjas F-135/07: Smadja vs. komisjon, millega Avaliku Teenistuse Kohus tühistas komisjoni 21. detsembri 2006. aasta otsuse määrata D. Smadja Esimese Astme Kohtu 29. septembri 2005. aasta otsuse järel kohtuasjas T-218/02: Napoli Buzzanca vs. komisjon palgaastme A*15 järku 1.
   Apellatsioonkaebuse toetuseks esitab komisjon ühe väite, mille kohaselt on proportsionaalsuse põhimõtte tõlgendamisel rikutud õigusnormi.
   Komisjon toob oma väite kolmes alajaotuses esile, et:
   
               —
            
            
               proportsionaalsuse põhimõttele ei saa tugineda, kui personalieeskirjade sellised sätted nagu Euroopa ühenduste ametnike personalieeskirjade artiklid 3 ja 4 keelavad komisjonil vastu võtta tagasiulatuva jõuga ametisse nimetamise akte;
            
         
               —
            
            
               proportsionaalsuse põhimõte ei tohi viia Esimese Astme Kohtu lahendi seadusjõu eitamiseni;
            
         
               —
            
            
               proportsionaalsuse põhimõttele ei saa tugineda, kui personalieeskirjade sellised sätted nagu Euroopa ühenduste ametnike personalieeskirjade XIII lisa artikli 5 lõige 5 koosmõjus artikli 46 lõike 1 punktiga a välistavad kõnealusel juhul määramise kõrgemasse palgajärku kui järk 1.